b'\n_START_ARTICLE_\nBerlin og Tyskland eparki (den russisk-ortodokse utenlandskirke)\n_START_SECTION_\nHistorie\n_START_PARAGRAPH_\nBerlin og Tyskland eparki ble grunnlagt i 1926 og er det eldste ortodokse bisped\xc3\xb8mmet i Tyskland. De nasjonalsosialistiske myndighetene bestemte i 1938 at eparken m\xc3\xa5tte v\xc3\xa6re tysk statsborger, og avsatte den f\xc3\xb8rste eparken, Tikhon Ljasjtsjenko. Tyskf\xc3\xb8dte Serafim Lade overtok deretter som ny epark._NEWLINE_Etter andre verdenskrig ble menighetene i \xc3\x98st-Tyskland lagt under Moskva-patriarkatets nye tyske eparki, som ogs\xc3\xa5 fikk en vesttysk avlegger i 1960. Frem til 1945, og i Vest-Tyskland frem til 1960, var eparkiet s\xc3\xa5ledes ansvarlig for alle ortodokse kristne i landet, uavhengig av nasjonalitet. De gresk- og serbisk-ortodokse fikk egne tyske bisped\xc3\xb8mmer i hhv. 1969 og 1978._NEWLINE_Siden 1986 er eparken ogs\xc3\xa5 ansvarlig for Storbritannia og Irland, som tidligere hadde utgjort et eget eparki. Eparkiet har hatt en sterk \xc3\xb8kning i medlemstallet de siste ti\xc3\xa5rene pga. tilstr\xc3\xb8mningen av \xc3\xb8steuropeere.'